Public procurement notice: Contract Award Notice
Published: 2022-04-15
Buyer: Mesto Žiar nad Hronom
Country: SK
Contract type: Services
Procedure: Open procedure
CPV classification: 72222300: Information technology services
Award criteria: Lowest price

Technical requirements: - regulácia dopravy - prvky upokojenia dopravy, smerovanie dopravy, pohyb osôb a dopravných prostriedkov;
- lokálne environmentálne ukazovatele (hlučnosť, prašnosť, emisie znečisťujúcich látok a prvkov, teplota, vibrácie a pod.);
- zvýšenie úrovne bezpečnosti na verejných miestach (inteligentné kamerové systémy s analýzou obrazu, zvukov a pod.);
V rámci dodaného riešenia sa vybuduje IoT integračná a analytická platforma, ktorá bude nasadená priamo v infraštruktúre mesta. Platforma bude mať nasledovné funkčné vlastnosti:
- otvorenosť v zmysle schopnosti integrovať dátové zdroje rôzneho typu, ktoré sú spracovávané prostredníctvom integrovaného softvérového vybavenia s možnosťou jeho rozširovania;
- zber, prenos a vyhodnocovanie údajov prostredníctvom komplexného riadiaceho systému vytvoreného na základe platformy internetu IoT;
- pripájať a paralelne spravovať údaje a udalosti z mnohých dátových zdrojov vrátane senzorov IoT, IT systémov, obchodných systémov ale aj z otvorených zdrojov údajov a dátových setov;
- spracovávať a vizualizovať zbierané mestské/regionálne údaje tak, aby poskytovali prehľady v reálnom čase pomocou dashboardov, správ a mobilných aplikácií;
- korelovať a analyzovať údaje s cieľom extrahovať kľúčové informačné poznanie a s použitím tejto inteligentnej funkcionality poskytovať výsledky analýz pri rozhodovaní štandardných prevádzkových postupov;
V rámci dodaného riešenia verejný obstarávateľ bude zohľadňovať aj prevádzkové náklady IoT Platformy počas prvých 5 rokov používania, nakoľko udržateľnosť projektu je min. 5 rokov.
Nákup a implementácia IoT Platformy predstavuje realizáciu projektu s názvom: Moderné technológie SMART CITY Žiar nad Hronom, ktorý je spolufinancovaný z OPII výzvy č. OPII-2020/7/11-DOP Moderné technológie.
Verejný obstarávateľ zistil, že zariadenia na zbieranie dát, ktoré sú vstupným podkladom pre fungovanie IoT Platformy nezohľadňujú aktuálne potreby mesta a plánované investície dodávateľov médií (ktoré by spôsobili duplicity veľmi obdobných zariadení na rovnakom mieste zbierajúce rovnaké dáta). Verejný obstarávateľ plánoval spolufinancovať predmet zákazky (ako aj osobitné zákazky na nákup zariadení na zbieranie dát) prostredníctvom uzatvorenej zmluvy o NFP, pričom v zmysle zmluvy o NFP nie je oprávnený vykonať zmeny v položkách, ktoré majú byť predmetom dotácie (verejný obstarávateľ tak nie je oprávnený upraviť zmluvu o NFP tak, aby zohľadňoval aktuálne potreby mesta a prinášal reálnu protihodnotu investície do budúceho rozvoja mesta). Po zohľadnení nárastu cien zariadení na zber dát, vynútených investícií súvisiacich s inštaláciou a prevádzkou zariadení na zber dát v oblasti tepelného hospodárstva a zber dát v oblasti statickej a dynamickej dopravy, ako aj vynútenú investíciu do hardwarového vybavenia mesta, verejný obstarávateľ zistil, že implementácia projektu je pre mesto v daných podmienkach nerealizovateľná, nakoľko nedisponuje v súčasnosti potrebnými finančnými prostriedkami, ktoré sú potrebné na inštaláciu daných zariadení a ich následnú prevádzku (prácu s dátami) a poskytnutý príspevok nie je oprávnený použiť na tieto vynútené a priamo súvisiace náklady. Z uvedeného dôvodu mesto prehodnotilo svoj zámer realizovať projekt SMART CITY Žiar nad Hronom a rozhodlo sa odstúpiť od uzatvorenej zmluvy o poskytnutí NFP.
V súlade s § 57 ods. 2: "Verejný obstarávateľ môže zrušiť verejné obstarávanie alebo jeho časť aj vtedy, ..... ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania ........ ." Z tohto dôvodu sa verejný obstarávateľ rozhodol zrušiť vyhlásený postup verejnej súťaže.